คือหนูกับแฟนมีอะไรกัน(หลังมีประจำเดือน ประจำเดือนมาวันที่ 21-25มี.ค. มีไรกับแฟนวันที่ 29 มี.ค)และทีนี้แฟนหนูไม่รู้ว่ามันรั่วหรือเปล่าเพราะรีบจึงไม่ได้เช็คและก็ผ่านมา2วันหนูก็เป็นเชื้อราในช่องคลอดหนูไปคลินิคเพื่อเอายามากินเขาให้ยาแก้คันกับยาฆ่าเชื้อรามาหนูกินยังไม่หมดค่ะเพราะหนูคิดว่ามันหายแล้วแต่ตอนนี้มีน้ำสีขาวๆขุ่นๆใสๆออกมาจากช่องคลอดค่ะ แล้วประจำเดือนก็ยังไม่มาค่ะกังวลมากเลยค่ะแล้วมีวิธีแก้ยังไงค่ะ ช่วยตอบหนูด้วยนะค่ะ
สวัสดีค่ะ NELO_21,หากประจำเดือนเริ่มมาในวันที่ 21 มี.ค. และมีเพศสัมพันธ์ในวันที่ 29 มี.ค. เท่ากับมีเพศสัมพันธ์ในวันที่ 9 นับตั้งแต่มีประจำเดือนมา ถือว่าเลยระยะปลอดภัยไปแล้ว โอกาสในการตั้งครรภ์จึงอาจมีได้ค่ะ แต่หากได้ใช้ถุงยางอนามัย โอกาสที่จะตั้งครรภ์มีได้ตั้งแต่ 2%-18% ค่ะส่วนการที่ประจำเดือนยังไม่มา อาจเนื่องจากยังไม่ถึงกำหนดที่จะมา แนะนำให้รอไปอีกซัก 2-3 วันค่ะ หากประจำเดือนยังไม่มา อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักตัวเพิ่มขึ้นเร็ว หรือก่อนหน้านั้นมีการเจ็บป่วยไม่สบาย เช่น เป็นไข้หวัด ท้องเสีย เป็นต้นสำหรับอาการตกขาวเป็นน้ำสีขาวๆ ขุ่นๆ ใสๆ หากไม่มีกลิ่นเหม็นรุนแรง ไม่มีอาการคันหรือแสบช่องคลอดมาก ถือเป็นอาการตกขาวที่ปกติ ซึ่งในช่วงใกล้มีประจำเดือน อาจมีตกขาวที่มากขึ้นได้ค่ะแต่หากมีอาการคันในช่องคลอด และมีกลิ่นเหม็นผิดปกติ อาจเกิดจากการติดเชื้อในช่องคลอด เช่น การติดเชื้อรา การอักเสบในช่องคลอดจากเชื้อแบคทีเรีย การติดเชื้อปรสิต เป็นต้น แนะนำให้กลับไปพบแพทย์อีกครั้งเพื่อรับยาที่ถูกต้องตรงกับเชื้อค่ะ และหากได้ยาปฏิชีวนะมาทาน ควรทานให้หมดค่ะ